วันนี้บุกมาถึงที่ คาเฟ่เปิดใหม่ มากมายไปด้วยน้องหมา  แต่ไม่ใช่น้องหมาธรรมดา ทั้งน้องหมาจิ้งจอก แดง ฟีนิกส์ ฟ็อกซ์เมียร์แคท น้องแรคคูน โอ๊ยยยย นี่เหมือนที่เคยดูในการ์ตูนเป๊ะๆ มาเจอตัวจริง หลงรักเลย

ร้านบรรยากาศออกแนวคาเฟ่ญี่ปุ่น ตกแต่งด้วยไม้ สีไม้โทนสว่างสะอาดตา ด้านหน้าร้านจะมีอ่างให้ล่างมือเพื่อทำความสะอาด น้องๆจะได้ไม่ติดเชื้อจากมือของเรา 

ชั้น 1 จะมีห้องไว้สำหรับ เมียร์แคท ฟีนิกซ์ ฟ็อกซ์ เข้าได้ทีละ 5 คน สามารถจับและถ่ายรูปได้ตามอัธยาศัย หน้าตาเจ้าฟีนิกซ์ฟ็อกซ์ หน้าตาน่ารักมาก หลงตั้งแต่ยังไม่ได้เข้าห้อง พอเข้าไปน้องวิ่งเร็วมากไม่ค่อยให้จับเท่าไหร่ แต่เจ้าเมียร์แคทนี่สิ อ้อนสุดๆ วิ่งมาอ้อนมาหามาร้องงี้ดๆ น่ารักมากเลย พุงพลุ้ยด้วย

ออกมาจากห้องฟีนิกซ์ ฟ็อกซ์ จะเจอกันน้องหมาจิ้งจอกแดงตัวใหญ่ เจ้านี้ก็ขี้เซานอนตลอด แต่ใครให้ขนม จะรีบตื่นมากินๆ แล้วก็นอนต่อ กลิ่นสาปเจ้านี่แรงน่าดู เจ้าหมาจิ้งจอกกกก

ที่นี่มีชั้นลอยเล็กๆด้วย ต้องปีนขึ้นบันไดลิงขึ้นไป มีที่นั่งประมาณ 3-4 โต๊ะ ก็ส่วนตัวดี มองวิวข้างล่างได้ด้วย

ก่อนจะขึ้นบันไดไปชั้น 2 มีพนักงานต้อนรับ 2 หน่อ เป็นน้องปอมหน้าหมี ตัวนึงขี้อ้อนมาก วิ่งมาให้จับ วิ่งมาอ้อนหลับตาพริ้มใส่ น่ารักสุดๆ

ที่ชั้น 2 ก็จะมีห้องให้นั่งเป็นแบบนั่งพื้น และมีห้องเก็บตัวของเจ้าแรคคูนจอมแสบ ห้องนี้เข้าได้ตลอด เจ้าแรคคูน ชอบหาของและเกาะขา ใครใส่กระโปรงมาก็ระวังนิดนึง เพราะเค้ามีเล็บ และชอบแทะเท้า จะเจ็บได้ เจ้านี่แรงเยอะสุดๆ มีพุงด้วย ชอบเล่นแรงๆ แต่ก็น่ารักดี

มารีวิวอาหารกันบ้างดีกว่า เกือบจะเป็นรีวิวสวนสัตว์ไปซะแระ

ที่นี่ราคาอาหารค่อนข้างสูง อาจเป็นเพราะรวมกับค่าดูแลน้องๆไปแล้ว

วันนี้สั่งชาร้อน เอิร์ลเกรย์ ที่นี่ใช้ของ Twinings น้ำร้อนกำลังดี จิบชมบรรยากาศรอบๆ เพลิดเพลินมาก

วาฟเฟิลสตรอเบอรี่ กับไอศกรีมแมคคาเดเมีย อร่อยดีค่ะ แต่แป้งวาฟเฟิลกรอบไปนิด ไอศกรีมก็มีกลิ่นหอมของแมคคาเดเมีย แต่ไม่ยักกะเจอแมคคาเดเมียแห่ะ 55

สรุป เป็นคาเฟ่แปลกใหม่ น้องๆน่ารัก แต่ก็แอบกังวลว่าคนเยอะขนาดนี้ น้องๆจะเป็นอะไรมั้ย พนักงานเต็มใจบริการดีค่ะ